《感春》
宋代·释文珦

忽闻春欲去，园林谩游瞩。
轻风散余红，细雨滋繁绿。
绿繁似欢散，经散犹僇辱。
因悟人间世，万事易翻覆。
贱或登青云，贵或成赤族。
祸福无定端，往往相倚伏。
那知今日歌，不是明朝哭。
书以为世鉴，得志毋纵欲。
克克如履冰，坎坎念伐幅。
苟能闲此理，堪追圣贤躅。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。